Junie | 2010 | SKRYWERS SKRYF
Daardie eerste hoofstuk
Die sukses van die eerste hoofstuk van 'n romanse is gewoonlik bepalend vir die sukses van die hele boek – of die mislukking. Dis een plek waar die ou spreekwoord Goed begin is half gewin beslis van toepassing is. Daarom is dit so belangrik om baie seker te maak jou eerste hoofstuk le die regte fondament vir jou storie en om dit nie af te jaag nie.
Dit kan baie help as jy die volgende punte in gedagte hou:
1) Kan die leser uit die staanspoor met die heldin identifiseer en word die verhaal uit haar perspektief geskryf?
2) Begin die verhaal midde-in 'n situasie en word die leser dadelik in die verhaal getrek?
3) Maak die held al in die eerste hoofstuk sy verskyning? Die leser wil nie wag tot die vyfde hoofstuk vir die held om sy verskyning te maak nie – hy moet in die eerste hoofstuk al daar wees.
4) Is daar 'n emosionele belewenis, met ander woorde wat is die gevoelswaarde van die hoofstuk?
By Alta Cloete • Posted in Beginnerskrywers,Inligting vir skrywers,Liefdesverhale,Romanses,Skryf van romanses,Skryfdinge,Skryfwenke,Skrywerontwikkeling	• Tagged Die Romanse as genre,liefdesverhale,Romanses,skryfwenke
Kan ek 'n boek skryf?
Dis 'n vraag wat baie mense hulself male sonder tal afvra. Om te tob oor daardie vraag gaan egter geen antwoord na vore laat kom nie. Jy moet eenvoudig gaan sit en dit doen. Daar is geen ander manier om uit te vind nie.
Daar is egter 'n hele paar dinge wat jy moet uitvind voordat jy vir maande lank gaan sit en werk aan 'n boek wat dalk nooit die lig sal sien nie.
1. Wat lees jy graag? Dis 'n erkende feit dat dit bitter moeilik is om te skryf in 'n genre wat jy nooit eens lees nie. As jy nog nooit belang gestel het om dit te lees nie, hoe kan jy 'n passie ontwikkel vir die skryf daarvan?
2. Wat wil die uitgewers hê? Dit help nie jy droom van die wonderlike wetenskapfiksie wat jy gaan skryf, as daar nie een uitgewer is wat belangstel om dit uit te gee nie.
3. Wat presies is die vereistes vir die genre wat jy wil slryf? Elke uitgewer weet presies wat hulle wil hê in elke genre. Vind uit wat dit is. Lees ook debuutuitgawes van nuwe skrywers in daardie genre by daardie spesifieke uitgewers. So kry jy nogal 'n baie duidelike beeld waarvan die uitgewers hou.
4. Lees, lees, LEES! soveel van die genre waarin jy wil skryf, as waarop jy jou hande kan lê. Dis die enigste manier om jou voor te berei vir jou nuutgekose beroep. Bestudeer ander skrywers in daardie genre se werk. Moenie net lees agter die storie aan nie, bestudeer die skrywers se manier van doen en leer daaruit. As jy hou van 'n spesifieke iets wat 'n skrywer doen, is die kanse goed dat ander lesers ook daarvan sal hou en dat dit vir jou as skrywer ook sal werk. Net so sal iets wat jou irriteer heel waarskynlik ander lesers ook irriteer.
5. Laastens: Hou op wonder daaroor, sit jou boude neer op 'n stoel en DOEN DIT!!!
By Madelie Human • Posted in Beginnerskrywers,Inspirasie,Skryfdinge,Skryfwenke,Skrywerontwikkeling
Terugblik: Maklik om 'n romanse te skryf? Nooit gesien nie!
Baie mense dink dat skrywers romanses sommer in 'n japtrap kan uitryg, so asof hulle dit van 'n boom kan afpluk, want dit lyk dan so maklik! … totdat hulle self probeer om dit te doen. Iemand het tereg gesê dat dit die heel moeilikste genre is om te skryf, juis omdat dit oor verhoudings handel en verhoudings is uiters ingewikkeld. Sielkundiges bevestig dit en egskeidingsyfers beaam dit.
Die romanselesers is slim, uiters belese mense en as jy 'n halfgebakte ou storietjie aan hulle probeer opdis, is jy vinnig van hul leeslys geskrap. Statistieke bewys dat bykans 60% romanselesers gegradueerde, professionele mense is en die romanseskrywer kan dus nie waag Lees voort →